Kristian Strøm

Jens Kristian Strøm (født 24. desember 1892 i Melhus i Sør-Trøndelag, død 10. november 1980) var en norsk skøyteløper, idrettsleder og sportsdommer, lokalpolitiker for Høyre i daværende Borre herred og handelsgartner.


== Skøyteløper og idrettsleder ==
Strøm representerte Hortens Skøiteklub. Han ble norgesmester 4 ganger i årene på rad mellom 1916 og 1920, ingen mester ble kåret i 1918 da Strøm hadde laveste plassiffer, men ingen distanseseire og Frithjof Paulsen hadde to distanseseire, men ikke laveste plassiffer. Den internasjonale karrieren ble avbrutt av verdenskrigen 1914-18. Strøm deltok bare i to internasjonale mesterskap, EM og VM i 1914, der han ble nr. 4 og nr. 7.
4. februar 1917 satte Strøm verdensrekord på 5 000 meter på Øya stadion i Trondhjem med tiden 8.33,7.
Strøm var formann i Norges Skøyteforbund 1929–31. Han etterfulgte den tidligere redaktøren og bandydommeren Anders Melteig og den tidligere skøyteløperen Oskar Olsen etterfulgte Strøm i formannsvervet i det norske skøyteforbundet.


=== Personlige rekorder ===


=== Verdensrekorder ===
Liste over verdensrekordnoteringer gjort av Kristian Strøm.


=== Norgesrekorder ===
Liste over norgesrekordnoteringer gjort av Kristian Strøm.


== Familie, yrke og politisk arbeid ==
Han var sønn av gårdbruker Jens Kristian Strøm og hustru Hilda. Han ble født på farens hjemtrakter rundt Trondhjem og vokste opp på Tveiten gård i Borre herred. I 1911 startet faren et grønnsaksgartneri, som Kristian Strøm overtok og utvidet til å dyrke vinter- og sommerfrukter, grønnsaker og snittblomster. Han var medlem av Gartnerhallens distriktsstyre for Vestfold og Telemark 1946–1962.Politisk var Strøm medlem av Borre herredsstyre og formannskap, innehaver av en mengde andre kommunale verv, formann i Borre og Nykirke Høireforening samt varamedlem av Vestfold Høires fylkesstyre 1945–1951.


== Referanser ==


== Litteratur ==
Bjørnsen, Knut (1932–2008) og Jorsett, Per (1920–) (1971). «Kristian Strøm – Mesteren under første verdenskrig». Skøytesportens stjerner. Oslo: Cappelen. s. 45–48. CS1-vedlikehold: Flere navn: forfatterliste (link) [Tilgang for norske IP-adresser / Digitalisert på Bokhylla.no av Nasjonalbiblioteket.]
Amundsen, Finn (1897–1958) (1954). «En norsk kavalkade». Stjerner på bølgelengde: en illustrert skøytekavalkade - nasjonal og internasjonal. Oslo: Aschehoug. s. 56–57.  [Tilgang for norske IP-adresser / Digitalisert på Bokhylla.no av Nasjonalbiblioteket.]
Lund, Oddvar; Hannestad, Ove; Skard, Olav; Strømme, Johs.; Areklett, B.W., red. (1935). «K. Strøm gartneri». Gartnernæringen i Norge. Oslo: Havedyrkningens venner og Norsk gartnerforening ved Nationaltrykkeriet. s. 718. CS1-vedlikehold: Flere navn: redaktørliste (link) [Tilgang for norske IP-adresser / Digitalisert på Bokhylla.no av Nasjonalbiblioteket.]
Helberg, Leif (1958). «Korte biografier». Høire i Vestfold: fra omkring 1870 til 1958. Tønsberg: Høires fylkesorganisasjon. s. 343–352 (351).  [Tilgang for norske IP-adresser / Digitalisert på Bokhylla.no av Nasjonalbiblioteket.]


== Eksterne lenker ==
(en) Kristian Strøm – Speedskatingbase.eu 
(en) Kristian Strøm – SpeedSkatingNews.info 
(en) Kristian Strøm – SpeedSkatingStats.com 
(en) Kristian Strøm på www.ISU.html.infostradasports.com
(en) Kristian Strøm på The-Sports.org (internasjonale mesterskapsresultater, men feil-inkluderer OL-resultater for akeren med nesten det samme navnet, Christian Strøm)
(no) Kristian Strøm i Store norske leksikon